Si po i shtrembërojnë dizinformatat pikëpamjen e të rinjve mbi luftën në Ukrainë?
Në luftën e informacionit TikTok-u është bërë një fushë-beteje. Platforma mjaft popullore mes të rinjve është bërë tashmë një burim informacioni mbi luftën në Ukrainë. 
Që kur Moska nisi sulmit kundër Ukrainës, në mediat sociale janë përhapur informacione dhe dizinformacione mbi luftën. Po si kanë ndikuar postimet në rrjetet sociale në perceptimin që kanë krijuar të rinjtë apo grupmosha të tjera mbi luftën? Në një kohë kur e gjithë bota është përqendruar tek lufta e Rusisë kundër Ukrainës, një luftë e një lloji tjetër po zhvillohet në telefonat e njerëzve. thotë Ryan Locher, student i Universitetit Amerikan. Në luftën e informacionit TikTok-u është bërë një fushë-beteje. Platforma mjaft popullore mes të rinjve dhe e njohur për videot e kërcimit është bërë tashmë dhe një burim informacioni mbi luftën në Ukrainë. Në kushtet kur çdo përmbajtje e re dhe e paverifikuar shfaqet në TikTok brenda disa sekondash, analistët shqetësohen se platforma mund t’u ofrojë informacion të rremë përdoruesve të saj që llogaritet të jenë një miliard në mbarë botën. thotë Jessica Brandt e Institutit Brookings. Studentët në Universitetin Amerikan në Uashington thonë për Zërin e Amerikës se kanë zbuluar dizinformata rreth luftës. Ryan Locher krijon përmbajtje për në TikTok dhe ka më më shumë se 18 mijë ndjekës, në llogarinë e tij. Matthew Lee, student në Universitetit Amerikan nuk ka llogari në TikTok. Ai shqetësohet mbi ndikimin e Pekinit tek aplikacioni në pronësi kineze. thotë ai. Albina Tokakova, studente e Universitetit Amerikan nga Rusia, beson se si Moska ashtu edhe Kievi po e përdorin TikTok-un dhe mediat sociale për të nxitur qëndrimet e tyre rreth konfliktit, duke e inkuadruar atë ose si një luftë kundër nënshtrimit ose si një luftë në të cilën Rusia shihet si shpëtimtare. Për të luftuar dezinformimin në mediat sociale, administrata Biden ka kontaktuar me disa prej atyre me mjaft ndikim në TikTok, me synimin për të diskutuar rreth asaj që po ndodh në terren në Ukrainë si dhe mbi qëllimet e politikën amerikane ndaj Kievit dhe Moskës. Analistët thonë se administrata shpreson që mesazhi të arrijë tek familjet ruse, atje ku informacioni i pacensuruar nuk shkon. thotë Jessica Brandt, Instituti Brookings. Baza e përdoruesve të TikTok-ut përbëhet nga të rinjtë, duke e kthyer atë në një mjet të fuqishëm për të formësuar pikëpamjet dhe opinionet. Si çdo platformë e medias sociale, ajo mund të përdoret për të informuar ose mashtruar.